Държавен вестник, бр. 42, 2022 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  42
Раздел III
Информация, форма и начин за уведомяване
Чл. 25. Информацията и формата за уве-
домяване за инциденти са определени в 
приложение № 3.
Чл. 26. (1) Първоначалното уведомление се 
подава до 24 часа след възникване на инцидент.
(2) При първоначалното уведомяване не е 
необходимо да се подава пълната информация 
за въздействие на инцидента.
Чл. 27. (1) Окончателното уведомление 
се подава след приключване на инцидента, 
свързан със сигурността.
(2) В случай че в рамките на 24 часа след 
възникване инцидентът е приключил, предпри-
ятието може да изпрати едно уведомление с 
попълнена пълната информация за инцидента.
ДОПЪЛНИТЕЛНА РАЗПОРЕДБА
§ 1. По смисъла на тези правила:
1. „Автентичност“ e свойството на данните 
(трафични и за ползвателите на услугата), че 
са тези, за които се представят.
2. „Актив“ – всяко нещо, което има стой-
ност за предприятието, като:
а) физически, например сгради, оборудване, 
електрическо захранване и др.;
б) програмни продукти, в това число 
инсталирани на оборудването, програми за 
наблюдение и управление на мрежите и/или 
услугите;
в) данни – например регистри, бази данни;
г) услуги – предоставяните от предприяти-
ето услуги и на свързаните услуги;
д) персонал и неговата квалификация, 
умения и опит, и
е) нематериални ценности като например 
репутация на предприятието.
3. „Наличност“ е свойството на елек-
тронните съобщителни мрежи или услуги за 
достъпност и използваемост при поискване.
4. „Ниво на сигурност“ – способността 
на електронните съобщителни мрежи и/или 
услуги да издържат при определено ниво на 
действия, които компрометират наличността, 
автентичността, целостта или поверителност-
та на тези мрежи и услуги, на съхранените, 
пренесените или обработените данни или на 
свързаните услуги, които тези електронни 
съобщителни мрежи или услуги предоставят 
или до които осигуряват достъп.
5. „Поверителност“ е свойството на данните 
(трафични и за ползвателите на услугата) да 
не стават достъпни или да не се разкриват 
от неоторизирани лица, системи, процеси.
6. „Цялост“ е свойството на данните 
(трафични и за ползвателите на услугата) за 
точност и пълнота.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Настоящите правила са приети с Ре-
шение № 162 от 19.05.2022 г. на Комисията 
за регулиране на съобщенията на основание 
чл. 243, ал. 3, изр. първо от Закона за елек-
тронните съобщения.
§ 3. Разпоредбите на глава втора влизат в 
сила една година след обнародване на насто-
ящите правила.
§ 4. Раздел II и приложение № 1 към чл. 8, 
ал. 2 от Общите изисквания при осъществя-
ване на обществени електронни съобщения 
се отменят (ДВ, бр. 108 от 2021 г.).
Председател: 
Иван Димитров
Приложение № 1 
към чл. 10, ал. 1
Технически и организационни мерки за сигурност
Област на сигурност 1: Управление и ръководене на риска
Цел на сигурност 01: Политика за сигурност на информацията 
Ниво на 
сигурност
Мерки за сигурност
Доказателство за изпълнение
1
а) Задаване на високо ниво на политика 
за сигурност, насочена към сигурността 
на мрежите и услугите.
б) Информиране на ключовия персонал 
за политиката за сигурност.
1. Документирана политика за сигурност, вклю-
чително за мрежи и услуги по обхват, критични 
активи, които ги поддържат, и цели за сигурност.
2. Ключовият персонал е запознат с политиката 
за сигурност и нейните цели (интервю).
2
в) Задаване на подробни политики за си-
гурността на информацията за критични 
активи и бизнес процеси.
г) Запознаване на целия персонал относно 
политиката за сигурност и какво означава 
тя за тяхната работа.
д) Преглед на политиката за сигурност 
след инциденти.
3. Документирани политики за сигурността 
на информацията, одобрени от ръководството, 
включително приложими законови и регулатор-
ни разпоредби, достъпни за персонала.
4. Персоналът е наясно с политиката за сигур-
ност на информацията и какво означава тя за 
тяхната работа (интервю).
5. Преглед на коментарите или регистрите на 
промените на политиката.